
	1. Egyetért a megállapodás megkötésével

Or. <Original>{EN}en</Original>
<TitreJust>Indokolás</TitreJust>
 Ez a Bosznia-Hercegovinával kötött, jogállásról szóló új megállapodás újabb lépést jelent a határellenőrzés és a migrációkezelés kiszervezésére irányuló szélesebb körű uniós stratégiában, amely a menekültek és menedékkérők védelmével kapcsolatos felelősséget gyengébb biztosítékokkal rendelkező harmadik országokba szervezi ki. Az uniós normáknak való megfelelésre való hivatkozások ellenére a megállapodás nem tartalmaz elegendő garanciát az emberi jogok megsértésének megelőzésére és a Frontex-műveletek független felügyeletének biztosítására. Ezenkívül nem került sor hivatalos konzultációra az európai adatvédelmi biztossal, aki kijelentette, hogy nincs megfelelő jogalap a személyes adatok Bosznia-Hercegovinába történő továbbítására, ami komoly aggályokat vet fel a jogszerűséggel és a migránsok adataival való esetleges visszaéléssel kapcsolatban. Ebben az összefüggésben a megállapodás azzal a kockázattal jár, hogy az uniós intézmények közvetlenül vagy közvetve bűnrészessé válnak az alapvető jogok megsértésében, beleértve a jogellenes visszaküldéseket és az adatvédelmi normák megsértését is, ezért azt el kell utasítani. 

